|  |  |
| --- | --- |
| Pressemeddelelse, Århus  |  |
|  |  | Brunbjergvej 10A8240 RisskovT: +45 86 21 61 11F: +45 86 21 61 22E: info@danskhr.dk W: www.danskhr.dk |
| Kontrol og systemer forhindrer positiv udvikling i organisationer |
| **Marie Hallander Larsson, tidligere HR-chef i Swedbank og vinder af Sveriges HR-chef-pris, mener, at vores organisationer udvikler sig i en forkert retning. Stadig mere kontrol og flere systemer forhindrer medarbejderne i at udvikle sig selv og dermed forretningen.**For at medarbejderne skal kunne tage aktivt ansvar for både deres arbejde og deres egen faglige udvikling, kræver det en organisation, der skaber betingelserne for det.Tidligere HR-chef i Swedbank og vinder af årets HR-chef i Sverige Marie Hallander Larsson, er bekymret for den udvikling, der sker i vores organisationer. Hun mener, at mens vi erkender, hvor vigtigt det er, at vi har de rigtige medarbejdere, skaber vi organisationer og strukturer, der ikke gør det så nemt for dem.”Vi vil have medarbejderne til at tage mere ansvar men på samme tid, skaber vi mere kontrol og flere styringssystemer. Der er snart ikke et område, som vi ikke kan certificere! Miljø, kvalitet, sundhed, kompetencer og køn,” siger Marie Hallander Larsson og fortsætter: ”Alt kan observeres i processer og kasser, som vi kan sætte kryds i. Medarbejderne skal følge tjeklister og rapportere fejl, og i de fleste tilfælde, er det så systematiseret, at de ikke behøver at tænke selv. Jeg er personligt overbevist om, at det værste, der kan ske for en virksomhed er, at medarbejderne stopper med at tænke selv! Det blokerer fuldstændigt for, hvad vi ved, er en forudsætning for godt arbejde; engagement, motivation og drive.”Ifølge Marie Hallander Larsson er det ikke det enkelte system, der er et problem, men når man lægger alle systemerne sammen, så tager organisationen luften og mulighederne fra medarbejderne.”Jeg tror på, at vi i HR har en vigtig opgave i at sikre, at der er nok luft til vores medarbejdere.”Fælles for alle virksomheder er, at det er mennesker, der udfører arbejdet, og udfordringen, uanset hvilken virksomhed vi taler om, er at inspirere og motivere medarbejderne.”Lederne og HR skal skabe forudsætningerne for, at medarbejderne kan gøre et godt stykke arbejde. De skal sørge for en levende dialog om udvikling, resultater og fremtiden. I vores digitale og globaliserede verden bliver alting mere og mere elektronisk og checkliste-betonet. Hvis vi virkelig vil støtte medarbejdernes og forretningens udvikling, er vi nødt til at tale mere med vores medarbejdere,” siger Marie Hallander Larsson.**Oplev Marie Hallander Larsson**Torsdag d. 3. oktober gæster Marie Hallander Larsson HR-messen Træfpunkt Human Resources 2013, som afholdes onsdag d. 2. oktober og torsdag d. 3. oktober 2013 i Øksnehallen i København. HR-ansvarlige og andre interesserede kan gratis opleve Marie Hallander Larsson på Keynotes Corner scene 1 kl. 14.30. I foredraget ” Organisatoriske forhold og HR's rolle i produktive medarbejdere” deler Marie Hallander Larsson hendes tanker om, hvordan den nuværende organisatoriske tænkning påvirker medarbejdernes produktivitet, og hvad HR kan gøre for aktivt at støtte udviklingen af både medarbejdere og forretningen. **For mere information, venligst kontakt:**Kim Staack Nielsen, CEO/Chairman, DANSK HR, 86 21 61 11 eller ksn@danskhr.dkMarie Korsgaard, Communication Manager, DANSK HR, 86 21 61 11 eller mko@danskhr.dk**Om Træfpunkt Human Resources**Træfpunkt er Danmarks største og mest velbesøgte HR-messe. Messen arrangeres af DANSK HR (tidligere PID–Personalechefer i Danmark) i samarbejde med IBC Euroforum. Her kan HR-folk opleve de nyeste tendenser inden for HR hos de mere end 140 udstillere. Med udgangspunkt i messens temaer innovativ forandringsledelse og effektiv efteruddannelse kan besøgende høre om den nyeste forskning og erfare, hvordan de bedste eksperter på området arbejder samt opleve sjove og energiske indlæg fra nogle af Danmarks bedste foredragsholdere.**Om DANSK HR**DANSK HR er Danmarks største forening og faglige netværk for HR-direktører, HR-chefer, HR Business Partners, HR-ansvarlige og HR-konsulenter. DANSK HR's formål er at varetage interesserne for danske HR-chefer og andre HR-ansvarlige fra både den private og offentlige sektor samt andre personer, som arbejder med HR-området. Hos DANSK HR arbejder vi for at forbedre virksomhedernes kendskab og brug af Human Resource ansvarlige. DANSK HR’s kerneområder i forhold til medlemmerne er formidling af HR-viden, HR-netværk og HR-rådgivning. DANSK HR har godt 1000 medlemmer. |  |